hu hu hu hu hu hu hu hu hu hu nl hu hu hu hu hu hu it hu hu hu hu en hu en hu eo hu hu zh hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu pt hu hu hu hu hu en cs de hu hu hu hu hu hu hu hu hu en hu en hu es hu hu ja hu pl de ru es en ca de de tt pl nb hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl de ar arz en sv az ru sv bg br hbs_lat ca id hbs_lat da de el eo es et eu fa fi fr da de lt he hi hbs_lat tl hy it id is it ja jbo sv ka kk ko id ku cs it it it lt lv pl en ms my nl nb nb es nl fr pl pt ro ru jbo en hbs_lat en sk sl hbs_lat sv ta th ceb tr fy uz vi en pl zh en zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 22.
Ugrás a navigációhoz Ugrás a kereséshez
Evolúciós időszak: Kora kréta - jelen
A Wikifajok tartalmaz Kloákások témájú rendszertani információt.
A Wikimédia Commons tartalmaz Kloákások témájú médiaállományokat és Kloákások témájú kategóriát.
A kloákások (Monotremata) az emlősök osztályának egyik rendjét alkotják. Ebbe a csoportba tartoznak a tojásrakó emlősök alosztályának egyedüli ma élő képviselői, a hangyászsünök, valamint a kacsacsőrű emlős. A hangyászsünöknek összesen három, a kacsacsőrű emlősöknek pedig csupán egyetlen fajuk ismeretes. Bár ősi tulajdonságaik miatt sokan kezdetleges, fejletlen állatoknak tartják őket, valójában valamennyi ma élő képviselőjük szélsőségesen alkalmazkodott formának számít. Az elevenszülő emlősöktől (Theria) eltérően szikanyagban gazdag, lágy héjú tojással szaporodnak.
Testükön egyetlen kivezető nyílás (kloáka) van, amely ellátja a a végbél, a vesevezeték és az ivarszerv nyílásának funkcióját is, hasonlóan a hüllőkhöz és a madarakhoz. Hasonlóképpen tojással szaporodnak. Az anyaállat testén két tejmirigymező van, a tojásból kikelt kölykök onnan nyalogatják le a tejszerű váladékot. A tejmirigymezők az emlők kifejlődése felé vezető kezdeti lépcsőfoknak tekinthetők.[1]
Két fő fejlődési irányukat a legtöbb korszerű rendszertan két családként különíti el. Alább a rend élő fajainak rendszerezése látható.
Kacsacsőrű emlősök (Ornithorhynchidae) családja – Gray, 1825
Ornithorhynchus – Blumenbach, 1800 – kacsacsőrű emlősök
kacsacsőrű emlős (Ornithorhynchus anatinus) – Shaw, 1799
Hangyászsünfélék (Tachyglossidae) családja – Gill, 1872
Tachyglossus – Illiger, 1811 – rövidcsőrű hangyászsünök
rövidcsőrű hangyászsün (Tachyglossus aculeatus) – Shaw, 1792
Zaglossus – Gill, 1877 – hosszúcsőrű hangyászsünök
Attenborough-hangyászsün (Zaglossus attenboroughi) – Flannery & Groves, 1998
Keleti hosszúcsőrű hangyászsün (Zaglossus bartoni) – Thomas, 1907
Nyugati hosszúcsőrű hangyászsün (Zaglossus bruijni) – Peters & Doria, 1876
Más, kevésbé használt rendszerek indokoltnak tartják a tojásrakó emlősöket két külön rendbe sorolni: egyikbe a hangyászsünöket, a másikba a kacsacsőrű emlősöket:
Hangyászsünök rendje (Tachyglossa) – Gill, 1872
Kacsacsőrű emlősök rendje (Platypoda) – Gill, 1872
Ennek a szemléletnek jelentősen ellentmond, hogy molekuláris genetikai bizonyítékok szerint a hangyászsünök lényegesen közelibb rokonai a ma élő kacsacsőrű emlősnek, mint az a kihalt fosszilis kacsacsőrűeknek (Obdurodon sp.), amelyek szinte úgy néztek ki, mint a mai kacsacsőrűek, csak éppen fogak voltak a csőrükben.
Ennek alapján valószínűsíthető, hogy a hangyászsünök ősei is kacsacsőrűek voltak, de mintegy 50-55 millió éve felhagytak a vízi életmóddal, és a szárazföldre visszatérve hangyaevésre szakosodtak, csőrük csőszerű szájszervvé alakult.
↑ Balázs-Au 43. o.
↑ Balázs-Au: Balázs Dénes: Ausztrália, Új-Zéland, Óceánia. Budapest: Panoráma. 1981. = Panoráma nagyútikönyvek, ISBN 963 243 103 0
Richard Dawkins: Az Ős meséje. Partvonal Kiadó. Budapest, 2006.
Mammal Species of the World. Don E. Wilson & DeeAnn M. Reeder (szerkesztők). 2005. Mammal Species of the World. A Taxonomic and Geographic Reference (3. kiadás) (angolul)
Az emlősök osztályának rendjei
Oposszumok  ·  Törpeoposszumok  ·  Bandikutalakúak  ·  Erszényesvakondok  ·  Cickányoposszumok  ·  Erszényes ragadozók  ·  Diprotodontia
Szőrös vendégízületesek  ·  Páncélos vendégízületesek
Afrosoricida  ·  Elefántcickány-alakúak  ·  Szirtiborz-alakúak  ·  Csövesfogúak  ·  Tengeritehenek  ·  Ormányosok
Sünfélék  ·  Cickányfélék  ·  Denevérek  ·  Páratlanujjú patások  ·  Cetek  ·  Párosujjú patások  ·  Tobzoskák  ·  Ragadozók
Rágcsálók  ·  Nyúlalakúak  ·  Mókuscickányok  ·  Bőrszárnyúak  ·  Főemlősök
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kloákások&oldid=24788599”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 22., 15:59
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.